Учите дјецо
Мило Јововић 

Учите дјецо, Српчад предрага,
Без знања човјек остаје сл'јеп;
Ово је веће од сваког блага,
Јер души нашој урес је л'јеп.

Што вр'једи благо у шупој глави,
Кад она не зна управљат с њим?
Знање је теме чврсти и прави,
За сваку радњу и сваки чин.

Учите дјецо, Српчад премила,
Од школе бјежи глупак и луд;
Прегните својски из петни' жила,
Биће вам једном награђен труд.

Знање је стаза најпреча срећи,
Оно је свјетлост, оно је моћ,
Ако је дакле желите стећи,
Учите дјецо и дан и ноћ.

Бар, Мило Јововић, „Голуб“, број .20, у Сомбору, 15. децембра 1905. стр. 310.
Јововићеве пјесме 1905.